કેન્દ્રીય મંત્રીમંડળએ એક મહત્વનો નિર્ણય લઇ રેલ બજેટને સામાન્ય બજેટમાં શામેલ કરવાને મંજુરી આપી દીધી છે. એટલે હવે ૨૦૧૭-૧૮ માટે રેલ બજેટ અને સામાન્ય બજેટ સાથે જ રજૂ થશે. પીએમ મોદીની આગેવાનીમાં મળેલી કેબિનેટે બંને બજેટને મર્જ કરવાની મંજૂરી આપી દીધી છે. આ સાથે જ સરકારે 92 વર્ષથી ચાલી આવતી પરંપરાને પૂર્ણ કરી નાખી છે. કેબિનેટે બજેટ રજૂ કરવાની તારીખ બદલવાનો પણ નિર્ણય કર્યો છે. હવે 28 ફેબ્રુઆરીની જગ્યાએ 1 ફેબ્રુઆરીએ બજેટ રજૂ થઈ શકે છે. એવું પણ કહેવામાં આવી રહ્યું છે કે આ નિર્ણયથી ખોટમાં ચાલી રહેલી રેલ્વે રૂ. 10,000 કરોડ બચાવી શકશે.